1996R0499 — DA — 01.09.2007 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

RÅDETS FORORDNING (EF) Nr. 499/96

af 19. marts 1996

om åbning af forvaltning af fællesskabstoldkontingenter for visse fiskerivarer og for levende heste med oprindelse i Island







RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 113, under henvisning til forslag fra Kommissionen, og ud fra følgende betragtninger: ud fra følgende betragtninger: Der er indgået en overenskomst mellem Det Europæiske Økonomiske Fællesskab og Republikken Island ( 1 ); som følge af Østrigs, Finlands og Sveriges tiltrædelse bør ovennævnte overenskomst tilpasses, især under hensyntagen til de samhandelsordninger, der fandtes for fiskerivarer, mellem Østrig, Finland og Sverige på den ene side og Island på den anden side; mellem Fællesskabet og Island er der derfor indgået en tillægsprotokol til ovennævnte overenskomst, godkendt ved afgørelse 96/147/EF ( 2 ) og en aftale i form af brevveksling, godkendt ved afgørelse 95/582/EF ( 3 ); i medfør af disse akter forpligter Fællesskabet sig til, for perioden 1. januar til 31. december hvert år, og på visse betingelser, at åbne fællesskabstoldkontingenter til nultold for visse varer med oprindelse i dette land; de pågældende toldkontingenter gælder på ubestemt tid, og af effektivitets- og forenklingshensyn forekommer det derfor hensigtsmæssigt at anvende denne forordning i en flerårig periode; af forenklingshensyn bør det fastsættes, at Kommissionen efter at have indhentet udtalelse fra Toldkodeksudvalget kan fastsætte ændringer og tekniske tilpasninger af denne forordning, der bliver nødvendige som følge af ændringer af den kombinerede nomenklatur og Taric-koderne, forlængelser af de toldmæssige foranstaltninger, tilpasninger, der bliver nødvendige som følge af indgåelse af protokoller eller brevvekslinger og ændringer af denne forordning med henblik på gennemførelse af enhver anden akt som led i overenskomsten samt tilpasninger af mængder, perioder og kontingentsatser, som vedtages af Rådet; der bør navnlig skabes sikkerhed for lige og kontinuerlig adgang for alle Fællesskabets importører til de nævnte kontingenter samt anvendelse uden afbrydelse af de for disse kontingenter fastsatte satser ved enhver indførsel af de pågældende varer i samtlige medlemsstater, indtil kontingenterne er opbrugt, og så længe aftalerne med Island herom finder anvendelse; Fællesskabet skal i henhold til sine internationale forpligtelser træffe beslutning om åbningen af toldkontingenter; med henblik på at sikre en effektiv forvaltning på fællesskabsplan af disse kontingenter er der intet til hinder for, at det tillades medlemsstaterne at trække de nødvendige mængder på kontingenterne svarende til de faktisk konstaterede indførsler; denne forvaltningsmetode kræver imidlertid et snævert samarbejde mellem medlemsstaterne og Kommissionen, som især skal kunne følge kontingenternes udnyttelsesgrad og underrette medlemsstaterne herom — UDSTEDT FØLGENDE FORORDNING:







Artikel 1

1. Fra 1. januar til 31. december hvert år suspenderes tolden ved indførsel af de i denne forordning omhandlede varer med oprindelse i Island inden for rammerne af de fællesskabstoldkontingenter, som er anført herfor.

2. Indførslerne af fiskerivarer er kun omfattet af kontingentet, såfremt prisen franko grænse, der er omhandlet i artikel 22 i Rådets forordning (EØF) nr. 3759/92 af 17. december 1992 om den fælles markedsordning for fiskerivarer og akvakulturprodukter ( 4 ), mindst svarer til den referencepris, som Fællesskabet eventuelt har fastsat for de pågældende varer eller varekategorier.

3. Protokol nr. 3 angående definition af begrebet »varer med oprindelsesstatus« og angående metoderne for administrativt samarbejde, der er knyttet til overenskomsten mellem det Europæiske Økonomiske Fællesskab og Republikken Island, som senest ændret ved afgørelse 1/94 truffet af Den Blandede Komité EF-Island ( 5 ), finder anvendelse.

▼M1

4. Toldkontingentfordelen med løbenummer 09.0792 vil ikke blive indrømmet for varer, der angives til overgang til fri omsætning i perioden 15. februar til 15. juni.

▼M2

Artikel 2

Toldkontingenterne i denne forordning forvaltes i overensstemmelse med artikel 308a, 308b og 308c i forordning (EØF) nr. 2454/93.

Artikel 308c, stk. 2 og 3, i forordning (EØF) nr. 2454/93 finder dog ikke anvendelse på toldkontingenterne med løbenumrene 09.0810 og 09.0811.

Artikel 3

Hvis toldkontingentet med løbenummer 09.0810 for frosne jomfruhummere under KN-kode 0306 19 30 ikke bliver brugt op inden udgangen af 2007, overføres den resterende mængde til det tilsvarende toldkontingent for 2008.

Med henblik herpå indstilles træk på toldkontingentet for 2007 på den anden hverdag i Kommissionen efter den 1. april 2008. På den følgende hverdag vil den ikke-opbrugte del af toldkontingentet for 2007 blive gjort tilgængelig under det tilsvarende toldkontingent for 2008.

Fra den dato er det ikke muligt at foretage træk med tilbagevirkende kraft på dette særlige toldkontingent for 2007.

▼B

Artikel 4

Hver medlemsstat sikrer importørerne af de pågældende varer lige og kontinuerlig adgang til toldkontingenterne, så længe restmængderne af kontingenterne tillader det.

Artikel 5

1. De nødvendige bestemmelser for anvendelsen af denne forordning, særlig

a) de tekniske ændringer og tilpasninger, der bliver nødvendige som følge af ændringer af den kombinerede nomenklatur og Taric-koderne

b) de tilpasninger, der bliver nødvendige som følge af Rådets indgåelse af protokoller eller brevvekslinger mellem Fællesskabet og Island inden for rammerne af den i denne forordning omhandlede overenskomst

c) forlængelser af de toldmæssige foranstaltninger i overensstemmelse med bestemmelserne i den i denne forordning omhandlede overenskomst

d) de tilpasninger af mængder, perioder og kontingentsatser, der bliver nødvendige som følge af afgørelser truffet af Rådet, og

e) de ændringer af denne forordning, der bliver nødvendige med henblik på gennemførelsen af enhver anden akt som led i den i denne forordning omhandlede overenskomst

vedtages efter proceduren i artikel 6, stk. 2.

2. De bestemmelser, som vedtages i henhold til stk. 1, giver ikke Kommissionen ret til:

— at overføre præferencemængder fra én kontingentperiode til en anden

— at ændre de i aftalerne eller protokollerne fastsatte tidsplaner

— at overføre mængder fra ét toldkontingent til et andet

— at åbne og forvalte toldkontingenter, der følger af nye aftaler

— at vedtage retsforskrifter om forvaltning af kontingenter, hvortil der kræves importlicenser.

Artikel 6

1. Kommissionen bistås af Toldkodeksudvalget, der er nedsat ved artikel 247 i forordning (EØF) nr. 2913/92 ( 6 ).

2. Kommissionens repræsentant forelægger udvalget et udkast til de foranstaltninger, der skal vedtages. Udvalget afgiver en udtalelse om dette udkast inden for en frist, som formanden kan fastsætte under hensyntagen til, hvor meget det pågældende spørgsmål haster. Udtalelsen vedtages med det flertal, som er fastsat i traktatens artikel 148. stk. 2, for vedtagelse af afgørelser, som Rådet skal træffe efter forslag fra Kommissionen. Under afstemninger i udvalget tillægges de stemmer, der afgives af repræsentanterne for medlemsstaterne, den vægt, der er fastlagt i nævnte artikel. Formanden deltager ikke i afstemningen.

Kommissionen vedtager foranstaltninger, der straks finder anvendelse. Hvis de ikke er i overensstemmelse med den af udvalget afgivne udtalelse, underrettes Rådet dog straks af Kommissionen om disse foranstaltninger. I så fald gælder følgende:

— Kommissionen udsætter gennemførelsen af de foranstaltninger, de har truffet afgørelse om, i et tidsrum på tre måneder regnet fra datoen for denne underretning

— Rådet kan med kvalificeret flertal træffe en anden afgørelse inden for det tidsrum, der er nævnt i første led.

3. Udvalget kan behandle alle spørgsmål vedrørende anvendelsen af denne forordning, som rejses af formanden enten på eget initiativ eller på anmodning af en medlemsstat.

Artikel 7

Medlemsstaterne og Kommissionen sikrer i nært samarbejde, at denne forordning overholdes.

Artikel 8

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. januar 1995.

Denne forordning er bindende i alle enkeltheder og gælder umiddelbart i hver medlemsstat.









BILAG







Løbenummer KN-kode Taric-kode Varebeskrivelse Kontingentmængde (tons) Kontingentsats ( %) 09.0791 0101 19 10 — Heste, levende 100 stk. 0 0101 19 90 — ▼M1 09.0792 ex030350 00 0303500020 Sild af arten Clupea harengus og Clupea pallasii, frosne, undtagen lever, rogn og mælke heraf, til industriel fremstilling () (2) 950 0 ▼B 09.0793 0302 12 00 — Laks, fersk eller kølet 50 0 0304 10 13 — Filet af laks, fersk eller kølet 0304 20 13 — Filet af laks, frosset 09.0794 0302 23 00 — Tunge, fersk eller kølet 250 0 0302 29 — Glashvare og andre fladfisk, ferske eller kølede 0302 69 85 — Blåhvilling, fersk eller kølet 0303 32 00 — Rødspætte, frosset 0303 79 96 — Andre saltvandsfisk, frosne 0304 10 19 — Filet af andre ferskvandsfisk, fersk eller kølet 0304 10 33 — Filet af sej (Pollachius virens), fersk, kølet eller frosset 0304 10 35 — Filet af rødfisk (sebastes-arter), fersk eller kølet ex030410 38 03041038 *10 *20 *50 *90 Filet af andre saltvandsfisk, undtagen sild og makrel, fersk eller kølet 0304 10 98 — Fiskekød af andre saltvandsfisk, fersk eller kølet 0304 20 19 — Filet af andre ferskvandsfisk, frosset 0304 90 35 — Fiskekød, frosset, af torsk af arten Gadus macrocephalus 0304 90 38 — Fiskekød, frosset, af arten Gadus morhua 0304 90 39 — Fiskekød, frosset, af arten Gadus orac og fiskekød, frosset af arten Boreogadus saida 0304 90 41 — Fiskekød, frosset, af sej 0304 90 47 — Fiskekød, frosset af kulmule (Merluccius-arter) 0304 90 59 — Fiskekød, frosset, af blåhvilling ex030490 97 03049097 *31 *39 *50 *60 *70 *80 *90 Fiskekød, frosset, af andre saltvandsfisk, undtagen makrel 09.0795 0305 61 00 — Sild, saltet, men ikke tørret eller røget, og sild i saltlage 1 750 0 09.0796 0306 19 30 — Jomfruhummer (Nephrops norvegicus) frosset 50 0 09.0797 1604 12 91 — Sild, tilberedt eller konserveret, andre varer, i hermetisk lukkede emballager 2 400 0 1604 12 99 — Sild, tilberedt eller konserveret, andre varer, i andre tilfælde 09.0798 1604 19 98 — Andre fisk, tilberedt eller konserveret, hele eller i stykker 50 0 ex160420 90 16042090 *20/80 *30/80 *35/80 *50/80 *90/80 Kød af andre fisk, tilberedt eller konserveret, undtagen sild og makrel ▼M2 09.0810 0306 19 30 — Jomfruhummer (Nephrops norvegicus), frosset Fra 1.9. til 31.12.2007: 520 tons 0 Fra 1.1. til 31.12.2008: 520 tons 0 Fra 1.1. til 30.4.2009: 174 tons 0 09.0811 0304 19 35 — Filet af rødfisk (Sebastes-arter), fersk eller kølet Fra 1.9. til 31.12.2007: 750 tons 0 Fra 1.1. til 31.12.2008: 750 tons 0 Fra 1.1. til 30.4.2009: 250 tons 0 (1) Henførsel under denne underposition sker på de betingelser, der er fastsat i de relevante fællesskabsbestemmelser (se artikel 291-300 i Kommissionens forordning (EØF) nr. 2454/93 (EFT L 253 af 11.10.1993, s. 1)). (2) Toldkontingentfordelen vil ikke blive indrømmet for varer, der angives til overgang til fri omsætning i perioden 15. februar til 15. juni. ▼B